hu hu en en en hu hu hu hu hu hu hu hu hu en en hu hu hu tr hu hu hu hu hu es hu hu hu hu hu hu hu hu hu hu hu hu hu hu hu hu en hu hu hu hu hu hu hu en hu en hu hu hu hu hu hu hu hu en hu hu en hu hu hu hu hu hu hu hu hu hu en hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu en
Mazsolázás, sűrített emlék-képfoszlányok a közelmúltból és énekes jövendölés
Középkereszt és Magyar Örökség-díj, énekek a losonci zsinagógában Szvorák Katalintól Szvorák Zsuzsának, 38 év után ismét a Zselízi Népművészeti Fesztiválon, Fadd templomának ünnepén Korzenszky Richárddal.  Volt más is: túrázás hegyek között, koratavasszal magyarok nyomában Rómában (Fraknói Vilmos, Lénárd Sándor), majd emlékidézések, temetőfotózások Zólyomban, Besztercebányán, Úrvölgyben és Körmöcbányán, magyar emlékek Görzben (Gorizia), Santa Croce-ban, magyar sírok Fiuméban, magyar orvosok rendelői Abbáziában, májusi rügyfakasztás trieszti temetőben ( Pressburgerék), majd tisztelgés Triesztben a magyar kávé nagykereskedők előtt. Azóta Illy Ferenc-féle kávé a kedvenc.
Hamarosan lesz vászolyi, majd erdőbényei templomi szólókoncert, Szent István ünnepe előtt Himnusz és Szózat éneklés,  Szurdokpüspökiben Libafesztivál, Pozsonypüspökiben emlék-koncert az Aradi Vértanúk napján. Az időközben megjelent  Szentendrei Önkormányzat által támogatott Dalüzenet lemez  díszelőadása augusztus 20-án Szentendre Fő terén  és szeptemberben dalokkal üzen Szvorák Katalin Brüsszelben is.Készül az Ág Tibor emlékalbum. Mindenről majdnem "hétrekész" információ olvasható Szvorák Katalin facebook-ján.
(A mellékelt fotósokaság a közelmúlt sűrített kép-kavalkádja)
Fontosabb riportok, jelenések, említések olvashatók a tovább felirat megnyomásával.:
1. Szvorák Katalin Magyar Örökség-díjas lett
2. Tőzsér Árpád:  Szvorák Katalin Magyar Örökség-díjához
3. Dalba rejtett üzenetek (Kultúrpart) : Megjelent Szvorák Katalin 38. önálló lemeze Dalüzenet címmel, amellyel a Kossuth-díjas népdalénekes a közép-európai dallamkincs bemutatását tűzte ki célul.
4. Görög Mása: Harmóniában önmagunkkal és a világgal
5. Szvorák Katalin: Csemadokos emlékeim
6. Beke Beáta: Szvorák Katalin a Magyar Érdemrend középkeresztjét kapta meg
A Nyulak szigetétől a Kanári szigetekig, majd néhány későbbi jelenés
Volt Margaret Island koncert, Lénárd Sándor és Fraknói Vilmos nyomozás Rómában, hátizsákos csatangolás a Kanári szigeteken, lesz számos jelenés: március idusán Szózat és Himnusz, Makovecz-műsor, szólókoncert Vászolyban, szlovák est Tatabányán, a Savaria Skanzenben vigadalom, Szurdokpüspökiben Libafesztivál,  Pozsonypüspökiben az Aradi Vértanúk napja....hamarosan megjelenik a Dalüzenet lemez, majd ősszel az Ág Tibor emlékalbum...
"Tudtátok, hogy a csendnek színei vannak? Margaret Island koncerten jártunk! (részlet)...A Margaret Island nem kevesebbre vállalkozott február 13-án a Müpa nagyszínpadán, mint hogy ezekbe bepillantást engedjen.......Szvorák Katalin népdalénekes közreműködése pedig még szerethetőbbé tette az egész színpadi jelenlétet, hiszem a mester és a tanítványa állt a színpadon. Vikit évekkel korábban kezdte tanítani a Kossuth-díjas művész, vagy ahogy ő nevezte „a Kárpát medence zenéinek őrangyala”, és azt, ahogyan ketten együtt megszólaltatták a dalokat, bizony a sejtjeinkben is éreztük. Különleges és megható élmény volt, épp úgy, mint a Verók Tomival közös duett is... "(Zene.Hu): Menyhárt - Török Adél
Utolsó frissítés ( 2019. március 12. )
SZVORÁK KATALIN JEAN MONNET EMLÉKÉRMET KAPOTT
(Hollós Máté, Fónagy János laudációja és Szvorák Katalin köszönetnyilvánítása, valamint Käfer István bevezető előadása: Szvorák Kati Európája)
A Megbékélési Mozgalom Charta XXI Egyesülete 2014 májusában hozta létre a Jean Monnet-emlékérmet, amellyel olyan embereket tüntetnek ki, akik sokat tettek a Közép-Európában élő nemzetek megbékéléséért. A díjat Jean Monnet francia diplomatáról nevezték el, aki az Európai Közösség egyik alapítója volt.
Az idei Jean Monnet-emlékérmet a Kossuth-díjas és Európai Polgár díjas Szvorák Katalin énekművésznek adományozták
Utolsó frissítés ( 2019. március 11. )
Elmúlt jelenések, utalások, néhány emlékfotó
Az elmúlt időszak "schlagwortos" idézése
Az ember számadást készíthet, főleg én, a számadó juhász ivadék. De mérlegelhetnék is... a testem súlyának mérlegelését mellőzöm. Unikális unokáknak köszönhetően univerzális időszakot élek: háromszoros nagymama lettem. Ezentúl három albumom jelent meg, s útban van még egy új lemez. Beléptem a 60. évembe, bölcsebb lettem(?), és kerekebb lett a világ. 2018-ban közel száz énekes jelenésem volt, egy tucat ország bebarangolása - hol dalolva, de gyakrabban hátizsákkal.
Év vége felé volt Vandrovacska a Szlovák Intézetben, Tölgyfa-testvér bemutató, adventi előadások sorozata Kudlik Julival és szólóban,  majd januárban régizenei koncert, Nagy András emlékműsor,  a Magyar Kultúra Napján Füleken Dalüzenet és Szeretettel Csepelen.
(Évközi és év végi fotóalbum: lásd. mellékelve)
Néhány utalás és három hosszabb interjú és két ismertető:
Szelektív szortírozás a közeljövőben
Előrejelzések alapján szemezgetve várható: adventi "Várakozás" lemezbemutató Kudlik Julival, (Porcsalma - dec.6.,Deáki dec.8., Zalaapáti dec.15., Esztergom - dec.17.), karácsonyi szólókoncert Pócsmegyeren december 23-án, életút-film a szentendrei tv-ben és a Domovina műsorban, karácsonyi beszélgetés Kudlik Julival a Bonum tv-ben, ezentúl lesz csíkszeredai jubileumi koncert és párkányi is, valamint november 20-án a budapesti Szlovák Intézetben egy igazi  "Vandrovacska", melyen cseh, morva, szlovák és magyar népdalvariánsok  és részletek hangzanak el a Tölgyfa-testvér lemezről (szlovák népköltészet Varga Imre műfordításában). Bevezető előadást tart Käfer István professzor: Bartók Béla szlovák,cseh és morva titkai címmel. Közreműködik: Cserta Balázs (furulya, dvojnyica, szaxofon, fujara, duda, tilinkó),Csörsz Rumen István (lant, koboz, citera, doromb). Megjelenik Kiss Ferenc Mamó kertecskéje Keresztes Dóra illusztrációival, valamint a Szvorák Katalin 38. önálló tematikus albuma a Dalüzenet.
Utolsó frissítés ( 2018. október 31. )
Eredmények 6 - 10 / 371
Aktuális információk a Facebook-on
Szvorák Katalin és Huszti Péter Madách Imre-díjat vesz át Balassagyarmaton
szombat 19.00 órakor, ERŐMŰVHÁZ (Budapest, 1077 Budapest, Wesselényi utca 17.) Régi magyar epikus énekek. Fellépnek a Tinódi-lanttal kitüntetett művészek (belépőjegy 1000 Ft)
18.00 órakor, Gálaműsor a Magyar Kultúra Napja tiszteletére a váci Madách Imre Művelődési Központban, Közreműködik: Szvorák Katalin és a Sebő együttes
Farsang az MTVA Családbarát műsorában
kedden 17.00 órakor, Molnár Imre Ferenczy Noémi-díjas, bőrműves iparművész "Bőr, szőr, csont" című kiállítása, Közreműködik: Szvorák Katalin, Kossuth-díjas énekművész. E-Galéria: Budapest, V. kerület, Falk Miksa u. 8.
Lásd. a jövőben a facebookon